Zuma se seun ondervra oor noodlottige ongelukDuduzane Zuma Foto: africa.widmi.com Phumzile Dube (30) is verlede Saterdag dood in die ongeluk in Graystonrylaan in Sandton. Duduzane het glo in ŉ taxi vasgery. Die taxibestuurder en ŉ 72-jarige vrou is kritiek beseer en na ŉ nabygeleë hospitaal geneem. Die polisie het nie ŉ asemtoets op die toneel geneem nie, alhoewel dit verpligtend is tydens enige noodlottige ongeluk, het die polisie gesê. Wayne Minnaar, woordvoerder van die Johannesburgse metropolisie, het gesê ŉ asemtoets is nie gedoen nie, omdat hy geen tekens getoon het dat hy onder die invloed van alkohol bestuur het nie. Edna Mamonyane, ŉ senior beampte van die Johannesburgse metropolisie, het aan die koerant gesê dit is standaardprosedure dat enige bestuurder, wat by ŉ noodlottige ongeluk betrokke was, van strafbare manslag aangekla word. Duduzane is glo nie aangekla nie, maar sal na verwagting in die week ondervra word. -SAPA Lees ook: Zuma se seun moontlik vir strafbare manslag ondersoek